Slika, ki vsebuje besede besedilo, posnetek zaslona, pisava, grafika

Opis je samodejno ustvarjenSlika, ki vsebuje besede besedilo, pisava, posnetek zaslona, grafika

Opis je samodejno ustvarjen

**JAVNI RAZPIS »PUŠ V DELOVNO OKOLJE 2024-2027«**

Datum objave javnega razpisa: 21. 6. 2024 (Uradni list št. 52/24, stran 1650)

Datum objave odgovorov na pogosta vprašanja: 3. 9. 2024

1. **Z javnim razpisom je določeno, da bodo tri odpiranja. Ali že sedaj, ko se prijavljamo na prvo odpiranje (za študijsko leto 2024/2025) prijavimo predloge projektov za vsa tri odpiranja, tako za študijsko leto 2024/2025 (prvo odpiranje), 2025/2026 (drugo odpiranje) in 2026/2027 (tretje odpiranje)?**

Ne, v prvem roku za odpiranje prijavitelj odda vlogo s predlaganimi projekti za prvo odpiranje, t. j. za študijsko leto 2024/2025. V točki 4.2 javnega razpisa *Pogoji, vezano na vlogo,* je navedeno: »Posamezni prijavitelj (univerza ali samostojni visokošolski zavod) lahko odda na posamezno odpiranje le eno vlogo. Če bo prijavitelj oddal več vlog, se bo upoštevala tista, ki bo prva prispela na ministrstvo, ostale pa bodo s sklepom zavržene.«.

Prijavitelj prijavi predloge projektov do oziroma znotraj rokov, ki so določeni za posamezno odpiranje. V točki 8 javnega razpisa *Obdobje, v katerem morajo biti porabljena dodeljena sredstva (predvideni datum začetka in konca črpanja sredstev)* je navedeno: »

Ministrstvo bo sofinanciralo le upravičene stroške nastale za:

* študijsko leto 2024/2025 (prvo odpiranje) od 1. 10. 2024 do 31. 8. 2025. Rok za zaključek operacije (zaključek aktivnosti) je najkasneje do 31. 8. 2025;
* študijsko leto 2025/2026 (drugo odpiranje) od 1. 10. 2025 do 31. 8. 2026. Rok za zaključek operacije (zaključek aktivnosti) je najkasneje do 31. 8. 2026 in
* študijsko leto 2026/2027 (tretje odpiranje) od 1. 10. 2026 do 31. 8. 2027. Rok za zaključek operacije (zaključek aktivnosti) je najkasneje do 31. 8. 2027.«.

1. **Ali veljajo določila v posameznih točkah javnega razpisa (npr. točka 2.2 Predmet javnega razpisa, točka 4.1 Pogoji za prijavo, točka 4.2 Pogoji, vezani na vlogo, točka 5. Merila za izbor upravičencev, ki izpolnjujejo pogoje (navedba, opis, ovrednotenje meril) ipd. na ravni vsakega posameznega odpiranja, t. j. ločeno za študijsko leto 2024/2025 (prvo odpiranje), 2025/2026 (drugo odpiranje) in 2026/2027 (tretje odpiranje)?**

Da. Vsa določila v vseh točkah javnega razpisa kot tudi celotna razpisna dokumentacija, ki je določena v točki 9 javnega razpisa *Vsebina in priprava vloge na javni razpis* so enaka in veljajo za vsako posamezno odpiranje, tako za študijsko leto 2024/2025 (prvo odpiranje), 2025/2026 (drugo odpiranje) in 2026/2027 (tretje odpiranje).

1. **Kot partnerja iz negospodarskega sektorja smo identificirali socialno podjetje – so.p.. Ali lahko taka organizacija sodeluje kot partner iz negospodarskega sektorja, ne glede na to, da njihova glavna dejavnost ni navedena v členu 2B Kolektivne pogodbe za negospodarstvo, ki ga opredeljuje javni razpis v primeru prijave na Sklop B?**

Socialno podjetje je nepridobitna pravna oseba, ki pridobi status socialnega podjetja in je lahko društvo, zavod, ustanova, gospodarska družba, zadruga, evropska zadruga ali druga pravna oseba zasebnega prava, ki ni ustanovljena izključno z namenom pridobivanja dobička ter premoženja ne deli, prav tako ne deli ustvarjenega presežka prihodkov nad odhodki. Da ima podjetje status socialnega podjetja mora veš čas izpolnjevati pogoje iz drugega odstavka 8. člena Zakona o socialnem podjetništvu in se kot tak šteje za partnerja iz negospodarstva (Sklop B predmetnega javnega razpisa) saj ima v tem primeru status nepridobitne pravne osebe.

1. **Ali lahko partner iz delovnega okolja, ki nima nobenega zaposlenega sodeluje v projektu?**

Javni razpis ne določa/ne prepisuje pogojev oziroma oblik dela za sodelovanje partnerja iz delovnega okolja na projektu.

Nadalje je v točki 13 javnega razpisa *Upravičeni stroški, način financiranja in predplačila* določeno: »Pravice in obveznosti, ki izhajajo iz sodelovanja v projektne aktivnosti vključenih partnerjev, so izključno stvar dogovora med upravičencem in v projektne aktivnosti vključenih partnerjev (pedagoških mentorjev, partnerjev iz delovnega okolja in študentov), ki ga uredijo z npr. dogovorom o sodelovanju in se jih ne prilaga kot dokazilo.«.

1. **Kako se vrednoti prijava, če je pri Sklopu A partner iz delovnega okolja iz Kohezijske regije Vzhodna Slovenija, v Sklopu B pa je partner iz Kohezijske regije Zahodna Slovenija, medtem ko je prijavitelj iz Kohezijske regije Zahodna Slovenija?**

V točki 2.3 javnega razpisa *Regija izvajanja* je navedeno: »Operacije se bodo izvajale v Kohezijski regiji Vzhodna Slovenija (v nadaljnjem besedilu: KRVS) in v Kohezijski regiji Zahodna Slovenija (v nadaljnjem besedilu: KRZS) ob upoštevanju sedeža upravičenca, ki bo izvajal operacijo. Sredstva se delijo v razmerju:

* 33 % za KRVS
* 67 % za KRZS.«.

Sredstva se torej delijo glede na sedež prijavitelja (oziroma v nadaljevanju upravičenca, ko ta sklene pogodbo o sofinanciranju z ministrstvom) in ne glede na regijo (KRVS ali KRZS) partnerja iz delovnega okolja, ki je vključen v izvajanje projekta/ov pri upravičencu.

1. **Ali v Prijavnem obrazcu, 5. vrstica »Za obdobje« navedemo  celotno študijsko leto, za katerega se prijavljamo (torej za od 1. 10. 2024 do 31. 8. 2025), ali samo izbrano petmesečno obdobje (npr. od 1.1.2025 do 31. 5. 2025)? Navodilo »«prijavitelj navede obdobje \_\_od \_\_ do glede na posamezno odpiranje, na katerega se prijavlja«?**

Predlagamo (v izogib kakršnikoli nevšečnostim v nadaljevanju, ko se bo/do projekt/i dejansko izvajal/i), da v Prijavnem obrazcu (Priloga 2) 5. vrstica »Za obdobje« navedete celotno obdobje, za katerega se prijavljate (npr. za prvo odpiranje za študijsko leto 2024/2025 navedite obdobje od 1. 10. 2024 do 31. 8. 2025) oz. kot je opredeljeno v točki 8 javnega razpisa *Obdobje, v katerem morajo biti porabljena dodeljena sredstva (predvideni datum začetka in konca črpanja sredstev).*

1. **V projekt bi želeli vključiti Erasmus študente, ki na Erasmus izmenjavi ostanejo cca 3 mesece. Prijavitelj bi delo z Erasmus študenti načrtovali tako, da bi svoje obveznosti na projektu predčasno a uspešno zaključili? Bi v tem primeru zadoščalo, da so Erasmus študenti izvzeti iz pravila, da mora ves čas trajanja posameznega projekta (točka 13 javnega razpisa *Upravičeni stroški, način financiranja in predplačila*) biti na Sklopu A vključenih najmanj pet študentov, ki so ves čas trajanja projekta vpisani na javno veljavni študijski program. Na Sklopu B morajo biti ves čas trajanja posameznega projekta vključeni najmanj štirje študenti, ki so ves čas trajanja projekta vpisani na javno veljavni študijski program?**

Ne. Točka 13 javnega razpisa *Upravičeni stroški, način financiranja in predplačila*) določa, da mora biti na Sklopu A vključenih najmanj pet študentov, ki so ves čas trajanja projekta vpisani na javno veljavni študijski program. Na Sklopu B morajo biti ves čas trajanja posameznega projekta vključeni najmanj štirje študenti, ki so ves čas trajanja projekta vpisani na javno veljavni študijski program. Erasmus študenti ne morejo biti izvzeti iz pravila, ki jih določa javni razpis.

1. **V točki 4.A.2 (Sklop A) na strani 9 in v točki 7.B.2 (Sklop B) na strani 12 Prijavnega obrazca je v tabeli zapis: »Področje, ki ga projekt naslavlja (zdravstvo, turizem, izobraževanje, okolje ipd.)«. Ali navedeno pomeni, da mora prijavitelj vpisati področja KLASIUS P-16?**

Ne. Izpolnitev polja ni vezana na KLASIUS P-16 področja.

1. **V Prijavnem obrazcu v točki 4.A.2 (Sklop A) so v sprotni opombi 15 na strani 9 in v točki 7.B.2 (Sklop B) v sprotni opombi 20 na strani 12 navedena KLASIUS P-16 področja z navedbo dvomestne kode. Iz zapisanega v navedenih dveh sprotnih opombah gre razumeti, da mora prijavitelj vpisati dvomestno kodo KLASIUS P-16 področja, medtem ko je v javnem razpisu pri merilu 4.A.2 (Sklop A) in pri merilu 7.B.2 (Sklop B) navedeno: «*Operacija načrtuje najmanj en interdisciplinarni projekt, v katerega bodo vključeni študenti iz več različnih študijskih področij po KLASIUS- P-16*.«. V sprotni opombi pri navedenem merilu je zapisano: »Interdisciplinarnost: upošteva se interdisciplinarnost skupine vključenih študentov v celotni vlogi, ki bodo vključeni v projekte. Skupina je interdisciplinarna, če se izvaja s študenti, ki prihajajo iz več različnih študijskih področij po KLASIUS- P-16, ki ustreza štirimestni kodi«. Ali se v Prijavnem obrazcu v točki 4.A.2 (Sklop A) glede na zapis v sprotni opombi 15 na strani 9 in v točki 7.B.2 (Sklop B) v sprotni opombi 20 na strani 12 vpiše dvomestno kodo ali mora pri biti pri izpolnitvi tabele v delu, ki se nanaša na izpolnitev »KLASIUS P-16, iz katerega prihaja študent« navedena štirimestna koda?**

Ministrstvo je ponovno preučilo Prijavni obrazec in ga v točki 4.A.2 (Sklop A) v sprotni opombi 15 na strani 9 in točki 7.B.2 (Sklop B) v sprotni opombi 20 na strani 12 spremenilo tako, da se sedaj glasi: »Pri navedbi KLASIUS P-16 področja prijavitelj vpiše štirimestno kodo.«.

Na spletni strani ministrstva[Javni razpis Problemsko učenje študentov v delovno okolje: gospodarstvo, negospodarstvo in neprofitni sektor v lokalnem/regionalnem okolju 2024-2027 (PUŠ v delovno okolje 2024-2027) (gov.si)](https://www.gov.si/zbirke/javne-objave/javni-razpis-problemsko-ucenje-studentov-v-delovno-okolje-gospodarstvo-negospodarstvo-in-neprofitni-sektor-v-lokalnemregionalnem-okolju-2024-2027/)je objavljen popravek Prijavnega obrazca in Obrazložitev k popravku Prijavnega obrazca.